সোশ্যাল মিডিয়া বেশ মজাদার প্ল্যাটফর্ম। সেলেবদের দৈনন্দিন খবরাখবর ফলো রাখা যায় সোশ্যাল মিডিয়া অ্যাকাউন্ট থেকে। এর মধ্যেই ভার্চুয়াল জগতে রশিদ খানকে নিয়ে আলোচনা শুরু। কারণ তাঁকে এক অদ্ভুত অনুরোধ করেছেন বিখ্যাত অ্যাঙ্কর এরিন হল্যান্ড। যিনি আবার বেন কাটিংয়ের বান্ধবী।

এই বিষয়ে অন্যান্য খবর

সলমনের জামাইয়ের প্রথম সিনেমার অভিনেত্রী, তারকা ক্রিকেটারকে নিয়ে বেজায় মুগ্ধ


নিজের টুইটার অ্যাকাউন্ট থেকেই সুন্দরী সঞ্চালিকা রশিদকে তাঁর বয়ফ্রেন্ড বেন কাটিংকে নজরে রাখার অনুরোধ করেছেন। সামনেই আফগানিস্তান প্রিমিয়ার লিগ। সেখানেই নানগড়াহার ফ্র্যাঞ্চাইজির হয়ে খেলবেন অস্ট্রেলিয়ান অল রাউন্ডার বেন কাটিং।
আইপিএল-এ হায়দরাবাদ জার্সিতে খেলেছেন। উপমহাদেশের কন্ডিশনে বেশ অভিজ্ঞ তিনি। তাই আফগান লিগে খেলার ডাক পেয়েছেন। সম্প্রতি আইসিসি-র র‌্যাঙ্কিংয়ে তিন ধরনের ক্রিকেটেই প্রথম তিনে রয়েছেন তিনি।
সেই জন্য টুইট করে রশিদ জানিয়েছিলেন, ‘‘আইসিসি-র অলরাউন্ডারের র‌্যাঙ্কিং প্রকাশ পাওয়ায় বেজায় খুশি। ১ নম্বর ওয়ান ডে বোলার, টি টোয়েন্টি-তে ২ নম্বর। আপনাদের প্রত্যেকের প্রার্থনার জন্য ধন্যবাদ। এমন সাফল্যের পরে সাধারণত প্রত্যাশার মাত্রাও বেড়ে যায়। সক্ষমতার উপরে বিশ্বাসও বেড়ে যায়।’’

Today I’m privileged & very happy for the @ICC All-Rounder No:1⃣ ODI Bowler NO:2⃣& T20 Bowler No:1⃣ World Ranking. High achievement usually takes place in the framework of high expectation & optimism is the faith that leads. Thank you for all your prayers. pic.twitter.com/xpUQPmhvbb
— Rashid Khan (@rashidkhan_19) September 30, 2018

রশিদ খানের এই টুইটের নীচেই কমেন্ট করেন বেন কাটিংয়ের বান্ধবী হল্যান্ড। তিনি লেখেন, ‘‘রশিদ তোমার জন্য আমি ভীষণ খুশি। কাটিংকে একটু দেখো। ওঁকে খুব বেশিবার আউট কোরো না লিগে।’’

বান্ধবী হল্যান্ডের সঙ্গে বেন কাটিং। — হল্যান্ডের ইনস্টাগ্রাম

So happy for you Rashid! Look after @Cuttsy31 for me (maybe don’t bowl him out too much plz 😂) in the @APLT20official !! 👏🏻👏🏻👏🏻
— Erin Holland (@erinvholland) October 2, 2018

হল্যান্ডের মজাদার টুইটের পরে রশিদও লেখেন, ‘‘হল্যান্ড তোমাকে ধন্যবাদ। অবশ্যই বেনকে ভাল করে যত্নআত্তি করব। তবে ওঁকে বলো, আমাকে যেন সুইপ না করে।’’

Thank you @erinvholland . Definitely will look after him But tell @Cuttsy31 don’t sweep me 🙈🙈🙏
— Rashid Khan (@rashidkhan_19) October 2, 2018

আফগানিস্তান প্রিমিয়ার লিগে ক্রিস গেইল, শাহিদ আফ্রিদি, কলিন মুনরো, ব্রেন্ডন ম্যাকুলাম, রায়ান টেন ডুশখাতে, আন্দ্রে রাসেল, থিসারা পেরেরাদের মতো তারকারাও অংশ নিচ্ছেন।